Supergrupa SAR
SAR ili Harosa (neformalna Supergrupa SAR) je kladus koji uključuje Stramenopile (heterokonte), Alveolata i Rhizaria. Početno slovo od svake grupe je dalo naziv "SAR" (alternativno, nekada i "RAS"). Cavalier-Smith je (2010.) za ovu grupu uveo termin "Harosa" (u rangu potcarstva). Adl et al. (2012) formalizirali su SAR supergrupu kao takson zasnovan na kladističkom nodusu (čvoru divergencije) SAR. Oni su to definisali kao: Sar: najmanje inkluzivni kladus koj sadrži Bigelowiella natans Moestrup & Sengco 2001 (Rhizaria), Tetrahymena thermophila Nanney i McCoy 1976 (Alveolata) i Thalassiosira pseudonana Cleve 1873 (Stramenopiles). Ovo je definicija koja se temelji na nodusu u kojem su svi specificirani i danas postojeći. Treba imati na umu da je "Sar" kao formalni takson upisan samo s velikim slovom, dok ranija kratica, SAR, zadržava sva velika slova. Oba imena odnose se na istu skupinu organizama, osim ako daljnjim taksonomskim revizijama ne bude drugačije. Članovi SAR supergrupe jednom su uključeni u odvojene supergrupe Chromalveolata (Chromista, Alveolata) i Rhizaria, sve dok filogenetske studije nisu potvrdile da se stramenopili i alveolati razilaze sa Rhizaria. Ovo je očigledno isključilo Haptophyte i Cryptomonadina , što je navelo Okamoto et al. (2009) da predlože kladus Hacrobia da ih akomodiraju.